ธปท.เผยทุนสำรองประเทศคงที่ 1.719 แสนล้านดอลลาร์
ธปท.เผยทุนสำรองประเทศคงที่ อยู่ที่ระดับ 1.719 แสนล้านเหรียญสหรัฐฯ
15 มิ.ย. 2555

ธปท.เผยทุนสำรองประเทศคงที่ อยู่ที่ระดับ 1.719 แสนล้านเหรียญสหรัฐฯ
ธนาคารแห่งประเทศไทย(ธปท.) รายงานฐานะเงินทุนสำรองระหว่างประเทศล่าสุด ณ วันที่ 8 มิ.ย.ปีนี้ อยู่ที่ระดับ 1.719 แสนล้านเหรียญสหรัฐฯ หรือประมาณ 5.464 ล้านล้านบาท เท่ากับสัปดาห์ก่อนหน้าไม่เปลี่ยนแปลง ขณะที่ฐานะการซื้อขายเงินเหรีญสหรัฐฯล่วงหน้าอยู่ที่ระดับ 3.25 หมื่นล้านเหรียญสหรัฐฯ เพิ่มขึ้น 100 ล้านเหรียญสหรัฐฯ จากสัปดาห์ก่อนหน้าที่ 3.24 หมื่นล้านเหรียญสหรัฐฯ ส่งผลให้ทุนสำรองระหว่างประเทศสุทธิในปัจจุบันอยู่ที่ระดับ 2.044 แสนล้านเหรียญสหรัฐฯ
ทั้งนี้ คาดว่าสาเหตุที่ทุนสำรองไม่เปลี่ยนแปลงเป็นผลจากการธปท.ชะลอการเข้าแทรกแซงเงินบาทด้วยการเข้าซื้อเงินเหรียญสหรัฐในตลาดทันที(spot) เนื่องจากแนวโน้มเงินบาทในช่วงนี้ยังอ่อนค่าต่อเนื่อง จากมีปัญหาเศรษฐกิจยุโรป นอกจากนี้ในบางสถานการณ์ที่สภาพคล่องในตลาดการเงินขาด ธปท.อาจจะทยอยปล่อยสภาพคล่องเงินเหรียญสหรัฐฯด้วย